Badla Box Office Collection Day 10: अमिताभ बच्चन और तापसी पन्नू की 'बदला' की जोरदार कमाई, पार किया इतने करोड़ का आंकड़ा  
फिल्म 'बदला' का शानदार कमाई जारी
दूसरे वीकेंड पर भी फिल्म की धमाकेदार कमाई
अमिताभ बच्चन और तापसी पन्नू ने जमाया रंग
#Badla is a HIT... Witnesses solid growth on [second] Sat... Will cross ₹ 50 cr today [Sun]... Superb trending... Will score even after #Kesari release... Has potential to cross ₹ 75 cr... [Week 2] Fri 4.05 cr, Sat 6.60 cr. Total: ₹ 48.65 cr. India biz. Gross BOC: ₹ 57.40 cr.
 
अमिताभ बच्चन (Amitabh Bachchan) की 'बदला' (Badla) को लेकर तरण आदर्श ने ट्विट किया था कि फिल्म ने दूसरे शुक्रवार को 4.05 करोड़, शनिवार को 6.60 करोड़ की कमाई की है. 'बदला' के ग्रोस कलेक्शन की बात करें तो शनिवार तक फिल्म ने 57.40 करोड़ की कमाई कर ली थी. यह फिल्म दर्शकों को इतनी पसंद आई कि दूसरे हफ्ते में भी बॉक्स ऑफिस पर शानदार कलेक्शन किया है. अमिताभ बच्चन (Amitabh Bachchan) और एक्ट्रेस तापसी पन्नू (Taapsee Pannu) की जोड़ी 'बदला' (Badla) से एक बार फिर दर्शकों का दिल जीत लिया. 'पिंक' फिल्म से अमिताभ-तापसी ने दर्शकों के माइंडसेट को बिल्कुल चेंज कर दिया था और यही वजह रही कि जब यह जोड़ी दोबारा बड़े पर्दे पर आई तो लोगों के उत्सुकता काफी बढ़ गई. 
 

 
दूसरे वीकेंड पर अमिताभ बच्चन (Amitabh Bachchan) और तापसी पन्नू (Taapsee Pannu) की फिल्म 'बदला' (Badla) ने 50 करोड़ का आंकड़ा पार कर लिया है. इस फिल्म में अमिताभ बच्चन और एक्ट्रेस तापसी पन्नू ने जबरदस्त एक्टिंग की है. यही वजह है कि इस फिल्म को देखने सिनेमाघरों में दर्शक काफी संख्या में जुट रहे हैं. सस्पेंस और थ्रिलर से भरपूर फिल्म 'बदला' (Badla) को काफी अच्छे रिव्यू भी मिले थे. वर्ड टू माउथ पब्लिसीटी की वजह से भी यह फिल्म दर्शकों को सिनेमाघरों में खींच रही है. 
अमिताभ बच्चन (Amitabh Bachchan) और एक्ट्रेस तापसी पन्नू (Taapsee Pannu) की जोड़ी वाली फिल्म 'बदला' (Badla) अभी होली के मौके पर और अच्छा कारोबार करेगी ऐसी सभी को उम्मीद है. इससे पहले अमिताभ बच्चन (Amitabh Bachchan) और तापसी पन्नू (Taapsee Pannu) की जोड़ी वाली फिल्म 'पिंक' ने पहले वीकेंड में 21.51 करोड़ रुपए का कलेक्शन किया था, जो बदला फिल्म के वीकेंड कलेक्शन से कम है.